CELEX: 62016CB0655
Language: lt
Date: 2017-10-24 00:00:00
Title: Sujungtos bylos C-655/16 ir C-656/16: 2017 m. spalio 24 d. Teisingumo Teismo (aštuntoji kolegija) nutartis byloje (Tribunale Amministrativo Regionale per il Lazio (Italija) prašymas priimti prejudicinį sprendimą) Hitachi Rail Italy Investments Srl (C-655/16), Finmeccanica SpA (C-656/16) / Commissione Nazionale per le Società e la Borsa (Consob) (Prašymas priimti prejudicinį sprendimą — Teisingumo Teismo procedūros reglamento 99 straipsnis — Bendrovių teisė — Direktyva 2004/25/EB — Įmonių perėmimo pasiūlymai — 5 straipsnio 4 dalies antra pastraipa — Galimybė pakeisti pasiūlymo kainą aiškiai apibrėžtomis aplinkybėmis ir pagal aiškiai apibrėžtus kriterijus — Nacionalinės teisės aktai, kuriuose numatyta priežiūros institucijos galimybė padidinti perėmimo pasiūlymo kainą esant slaptam siūlytojo ir pardavėjo susitarimui)

8.1.2018   
            
            
               LT
            
            
               Europos Sąjungos oficialusis leidinys
            
            
               C 5/16
            
         2017 m. spalio 24 d. Teisingumo Teismo (aštuntoji kolegija) nutartis byloje (Tribunale Amministrativo Regionale per il Lazio (Italija) prašymas priimti prejudicinį sprendimą) Hitachi Rail Italy Investments Srl (C-655/16), Finmeccanica SpA (C-656/16) / Commissione Nazionale per le Società e la Borsa (Consob)
   
   (Sujungtos bylos C-655/16 ir C-656/16) (1)
   
   ((Prašymas priimti prejudicinį sprendimą - Teisingumo Teismo procedūros reglamento 99 straipsnis - Bendrovių teisė - Direktyva 2004/25/EB - Įmonių perėmimo pasiūlymai - 5 straipsnio 4 dalies antra pastraipa - Galimybė pakeisti pasiūlymo kainą aiškiai apibrėžtomis aplinkybėmis ir pagal aiškiai apibrėžtus kriterijus - Nacionalinės teisės aktai, kuriuose numatyta priežiūros institucijos galimybė padidinti perėmimo pasiūlymo kainą esant slaptam siūlytojo ir pardavėjo susitarimui))
   (2018/C 005/21)
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Tribunale Amministrativo Regionale per il Lazio
   
   
      Šalys
   
   
      Ieškovės: Hitachi Rail Italy Investments Srl (C-655/16), Finmeccanica SpA (C-656/16)
   
      Atsakovė: Commissione Nazionale per le Società e la Borsa (Consob)
   
   
      Dalyvaujant: Amber Capital Italia Sgr SpA, Amber Capital Uk Llp, Bluebell Partners Limited, Elliot International Lp, The Liverpool Limited Partnership, Elliot Associates L.P.
   
      Rezoliucinė dalis
   
   2004 m. balandžio 21 d. Europos Parlamento ir Tarybos direktyvos 2004/25/EB dėl įmonių perėmimo pasiūlymų 5 straipsnio 4 dalis turi būti aiškinama taip, kad ja nedraudžiami tokie nacionalinės teisės aktai, kuriais nacionalinei priežiūros institucijai leidžiama padidinti pasiūlymo kainą esant „slaptam susitarimui“, tačiau nepatikslinami šią sąvoką apibūdinantys konkretūs veiksmai, jeigu šios sąvokos aiškinimą, taikant vidaus teisėje pripažįstamus teisės aiškinimo metodus,. galima pakankamai aiškiai, tiksliai ir nuspėjamai nustatyti iš šių teisės aktų.
   
      (1)  OL C 121, 2017 4 18.